Amsawal deg wugal d taγect-nni i d-yettalsen ineḍruyen n teḥkayt. Yettili kan deg uḍris, tilin-ines tcudd γer tira. Yettili mi ara yebdu uḍris yettγab mi ara ifakk uḍris. Ugten leṣnaf n umsawal, am akken ugtent tmuγliwin-ines γef wayen yessen deg teḥkayt. Yezmer ad yili d agensay, d awadem neγ d aniri. Salhi Mohand Akli yesbadu-d amsawal yenna-d: «Amsawal d win i d-yessawalen (i d-iḥekkun) taḥkayt deg uḍris n tsiwelt, amsawal yemxalaf ɣef umaru, amaru d amdan yettidiren deg tilawt, ma d amsawal yettili kan deg uḍris, d taɣect-nni n uḍris i d-iḥekkun deg uḍris (ama d ungal ama d tullist neɣ d ṣṣenf nniḍen n uḍris n tsiwelt), amaru yessnulfuy-d taḥkayt, ma d amsawal iḥekku-tt-id ». 24